Kære Gospel Unlimited

Så har vi haft vores første bestyrelsesmøde og I får derfor et lille referat af vores beslutninger

1. **konstituering af bestyrelsen**
   * Tine: Formand/Medlemmer/stemmeprøve
   * Eva: Kontaktperson til kirken
   * Amalie: SOME manager
   * Jan: Kasser/løn/kontingent/tilskud
   * Lone: Kageliste, Socialt
   * Shilan: Booking af koncerter
2. **Inddragelse af koret**
   * Bestyrelsen vil gerne nedsætte en arbejdsgruppe på 10 frivillige, som kan inddrages i løsningen af forskellige opgaver ad hoc. Dette gøres for at vi kan kommunikere med en mindre gruppe af kormedlemmer, som gerne vil hjælpe i stedet for at bede hele koret om hjælp, når vi mangler hænder. Der kan være løbende udskiftning i frivilliggruppen. Kontakt Lone, hvis du ønsker at være i arbejdsgruppen.
   * Ansættelse af ny korleder varetages af bestyrelsen. Der kommer ikke til at være prøvetimer og medinddragelse ift. vurdering af ny korleder, men man er altid velkomne til at skrive til bestyrelsen ved kommentarer og forslag.
   * Vi har brug for korets hjælp til at få så mange leads som overhovedet muligt og til at hjælpe med at ringe rundt til potentielle leads.
3. **Proces omkring ansættelse af ny korleder**

Vores strategi ift. at finde en ny korleder er den personlige kontakt. Vi skal derfor i kontakt med så mange musikere og korledere som overhovedet muligt og til dét har vi brug for korets hjælp. Ved ansættelse gøres den nye korleder opmærksom på at der er tre måneders opsigelsesfrist og dermed også en tre måneders prøveperiode. Kontrakten med ny korleder forhandles årligt.

*Processen*:

* 1. Bestyrelsen beder alle kormedlemmer komme med minimum fem bud på en god kontakt eller en mulig korleder. Buddene sendes til Lone.
  2. Bestyrelsen ringer rundt og afdækker de leads vi har fået.
  3. Der gøres status og den videre proces fastlægges.
     1. Der fastsættes en form for afholdelsen af jobsamtaler

Den umiddelbare plan er at bestyrelsen udvælger nogle stykker til samtale. Ved jobsamtalen deltager hele bestyrelsen + Emil. Hvis vi bliver nødt til at ændre i vores tilgang til ansættelsen, opdateres koret hurtigst muligt.

1. **Koret som fællesskab**
   * Mandag i hver uge kommer bestyrelsen med en lille update på ansættelsesprocessen, coronarestriktioner og udsigten til at kunne mødes og synge igen.
   * Hvis man har noget ideer til små indslag til koret, måder at mødes på, måder at se hinanden osv. så opfordres kormedlemmerne til at sende dem til Lone.
   * Vi indfører Memory Monday på GU – Helt privat.